stanford-oval/wikipedia huggingface dataset:
หม่อมเจ้าพิไลยเลขา ดิศกุล
พระประวัติ

หม่อมเจ้าพิไลยเลขา ดิศกุล มีพระนามลำลองว่า ท่านหญิงพิไลย เป็นพระธิดาในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมเฉื่อย ดิศกุล ณ อยุธยา เมื่อวันที่ 8 สิงหาคม พ.ศ. 2440
หม่อมเจ้าพิไลยเลขาเติบโตมาในพระอุปถัมภ์ของสมเด็จพระศรีพัชรินทราบรมราชินีนาถ พระบรมราชชนนีพันปีหลวง ตั้งแต่ชันษา 4 ปี โดยมีหน้าที่เชิญหีบพระศรี พระกลด ตลอดจนเครื่องใช้ส่วนพระองค์ สมเด็จทรงพระกรุณาเลี้ยงดูอย่างใกล้ชิด โปรดให้ศึกษาที่โรงเรียนราชินีจนจบ ได้เป็นครูสอนหนังสือ ทรงรับใช้ใกล้ชิดพระองค์ ตามเสด็จไปในที่ต่าง ๆ และเป็นผู้อ่านหนังสือถวาย
กระทั่งปี พ.ศ. 2454 หม่อมเจ้าพิไลยเลขาชันษา 14 ปี ทรงใกล้ชิดสนิทสนมกับสมเด็จพระเจ้าน้องยาเธอ เจ้าฟ้าจุฑาธุชธราดิลก และสมเด็จพระเจ้าน้องยาเธอ เจ้าฟ้าประชาธิปกศักดิเดชน์ ซึ่งเสด็จกลับจากทรงศึกษาที่ทวีปยุโรปช่วงฤดูร้อน สมเด็จเจ้าฟ้าประชาธิปกศักดิเดชน์ทรงพอพระทัยในหม่อมเจ้าพิไลยเลขา จึงทรงกราบทูลขอหม่อมเจ้าพิไลยเลขาจากสมเด็จพระบรมราชชนนีพันปีหลวง ซึ่งสมเด็จพระบรมราชชนนีพันปีหลวงก็ทรงหมั้นหมายหม่อมเจ้าพิไลยเลขาด้วยเครื่องเพชรและพระราชทานพระราชานุญาตให้ติดต่อกันทางจดหมาย เมื่อสมเด็จเจ้าฟ้าประชาธิปกศักดิเดชน์เสด็จกลับไปศึกษาต่อที่ยุโรป
ในปี พ.ศ. 2458 เมื่อสมเด็จเจ้าฟ้าประชาธิปกศักดิเดชน์เสด็จกลับจากยุโรป และทรงรับราชการในกรมเสนาธิการทหารบก หม่อมเจ้าพิไลยเลขาซึ่งชันษา 18 ปี มิใช่เด็กหญิงที่สามารถคลุกคลีกับผู้ใดได้เหมือนแต่เดิม ในขณะที่สมเด็จเจ้าฟ้าประชาธิปกศักดิเดชน์ทรงมีโอกาสพบปะเล่นหัวพูดคุยกับหญิงอื่น และต้องชะตากับหม่อมเจ้ารำไพพรรณี สวัสดิวัตน์ ทำให้พระทัยหวั่นไหว อันเป็นเหตุจากความเหินห่างพระคู่หมั้น และได้กราบทูลขอพระราชานุญาตเสกสมรสกับหม่อมเจ้ารำไพพรรณี สมเด็จพระบรมราชชนนีพันปีหลวงจึงพระราชทานพระราชานุญาตให้หม่อมเจ้าพิไลยเลขาเสด็จกลับไปประทับกับพระบิดาที่วังวรดิศ
หม่อมเจ้าพิไลยเลขา ดิศกุล สิ้นชีพิตักษัยเมื่อวันที่ 11 ธันวาคม พ.ศ. 2528 สิริชันษา 88 ปี พระราชทานเพลิงศพเมื่อวันที่ 22 ธันวาคม ปีเดียวกัน ณ เมรุวัดเทพศิรินทราวาสราชวรวิหาร
เครื่องราชอิสริยาภรณ์

พ.ศ. 2516 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
แหล่งข้อมูลอื่น

สิทธิธรรม โรหิตะสุข. “หม่อมเจ้าหญิงพิไลยเลขา ดิศกุล กับศิลปะสมัยใหม่ในประเทศไทย.” วารสารอักษรศาสตร์ (จุฬาลงกรณ์มหาวิทยาลัย) 45, 1 (ม.ค.-มิ.ย. 2559).
สึงกุ

| สึงกุ |
| --- | --- |
つんく♂
สึงกุในปี ค.ศ. 2013
เกิด:  (1968-10-29) 29 ตุลาคม ค.ศ. 1968 (55 ปี)
อาชีพ:  นักเขียนเพลง  นักร้อง  ผู้จัดการศิลปิน  โปรดิวเซอร์เพลง  นักดนตรี  นักแสดง  ผู้จัดรายการโทรทัศน์ 
คู่สมรส: คานาโกะ อิเดมิสึ (สมรส 2006)
บุตร: 3
อาชีพทางดนตรี
ที่เกิด: ฮิงาชิโอซากะ, จังหวัดโอซากะ, ประเทศญี่ปุ่น
แนวเพลง:  เจป็อป  เจร็อก 
ช่วงปี: ค.ศ. 1988–ปัจจุบัน
ค่ายเพลง:  Zetima  Piccolo Town  hachama 

เว็บไซต์: Tsunku.net
 นักดนตรี
มิตสึโอะ เทราดะ (ญี่ปุ่น: 寺田光男; โรมาจิ: Terada Mitsuo, เกิดในวันที่ 29 ตุลาคม ค.ศ. 1968) รู้จักกันในชื่อว่า สึงกุ (つんく, มักเขียนเป็น つんく♂) เป็นโปรดิวเซอร์ดนตรี นักประพันธ์เพลง และนักร้องชายชาวญี่ปุ่น
ในปัจจุบัน สึงกุยังคงเป็นนักแต่งเพลงและโปรดิวเซอร์ดนตรีให้กับกลุ่มไอดอลมอร์นิงมูซูเมะและกลุ่มไอดอลอื่นในเฮลโล! โปรเจกต์ หลังจากที่ออกจากตำแหน่งโปรดิวเซอร์ของเฮลโล! โปรเจกต์ในปี 2014
ประวัติการทำงาน

มิตสึโอะเคยทำหน้าหน้าที่เป็นนักร้องนำให้แก่วงดนตรี "ชารัม คิว" ซึ่งประสบความสำเร็จมากในช่วง ค.ศ. 1992 ถึง 2000
ในปี ค.ศ. 1997 ได้มีการคัดเลือกนักร้องหญิงหน้าใหม่ให้เข้ามาร่วมวงกับชารัม คิว ซึ่งผลการคัดเลือกในครั้งนั้น มิจิโยะ เฮเกะ เป็นผู้ที่คว้าตำแหน่งชนะเลิศไป แต่กระนั้นเอง สึงกุก็ได้เล็งเห็นศักยภาพที่ยิ่งใหญ่กว่าในตัวของผู้ที่พลาดหวังจากการคัดเลือกครั้งนั้นอีกห้าคน ซึ่งได้แก่ ยูโกะ นากาซาวะ, คาโอริ อีดะ, อายะ อิชิงูโระ, นัตสึมิ อาเบะ และ อาซูกะ ฟูกูดะ เขาจึงนำทั้งห้าคนนี้มารวมเป็นวงไอดอลภายใต้ชื่อ"มอร์นิงมูซูเมะ" และท้าทายพวกเธอให้สร้างยอดขายของซีดี
เพลงซิงเกิลเดโมของพวกเธอให้ได้อย่างน้อย 50,000 ก๊อปปี้ภายใน 5 วัน ซึ่งเพียงวันที่ 4 เท่านั้น พวกเธอก็สามารถทำได้จริงตามคำท้า ทำให้สึงกุตกลงให้พวกเธอทั้งห้าเข้ามาร่วมงานกับเขาได้อย่างเป็นทางการ และตั้งแต่นั้นมา มอร์นิงมูซูเมะก็กลายเป็นกลุ่มไอดอลที่ยังมีผลงานอยู่และมีสมาชิกรุ่นหลังตามมาในปัจจุบัน
สึงกุได้ออกสมุดรวมภาพถ่ายของตนเองจำนวน 2 อัลบั้มด้วยกัน ซึ่งได้แก่ "สึงกุ โฟโตกิฟท์อินลาสเวกัสแอนด์ฮาวาย ~คูล~" และ "สึงกุ โฟโตกิฟท์อินลาสเวกัสแอนด์ฮาวาย ~เนเจอรัล~" ซึ่งวางจำหน่ายไปวันที่ 6 กันยายน ค.ศ. 2005 และในปี ค.ศ. 2006 สึงกุได้ประกาศจะวางขายสมุดรวมภาพถ่าย ในวันที่ 28 มิถุนายน เป็นอัลบั้มที่ 3
ในวันที่ 1 ตุลาคมปีเดียวกัน สึงกุได้เปิดตัวบริษัทใหม่ขึ้นมาอีกหนึ่งบริษัท โดยใช้ชื่อว่า "ทีเอ็นเอ็กซ์" สมาชิกของบริษัทนี้จะประกอบไปด้วยนักร้องหลาย ๆ คน เช่น อามิ โทกิโต และบุคคลจากหลายสายอาชีพ อย่างเช่น ทาสึยะ นากะ นักมายากลผู้ที่เคยไปปรากฏตัวในรายการเฮลโล! มอร์นิงมาแล้ว
ปี ค.ศ. 2007 สึงกุได้ออกผลงานอัลบั้มรวมเพลงชุด "'ชารัมคิว ~ มอร์นิงมูซูเมะ' ~สึงกุ 15 เยียรส์อินเอนเตอร์เทนเมนต์คอมเมโมเรชันอัลบัม~" ในวันที่ 26 กันยายน และชุด "สึงกุเบสต์คอลเลคชัน" ในวันที่ 5 ธันวาคม โดยอัลบั้มชุดแรกเป็นงานรวมเพลงจากทั้งของวงชารัม คิว และมอร์นิงมูซูเมะมาไว้ด้วยกัน ส่วนอัลบั้มชุดที่ 2 นั้น เป็นงานรวมเพลงต่าง ๆ ที่สึงกุได้ร้องเอาไว้เอง
ผลงาน > อัลบั้ม

| ลำดับ | ชื่ออัลบั้ม | ชื่อภาษาญี่ปุ่น/อังกฤษ | วันที่วางจำหน่าย/เปิดตัว |
| --- | --- | --- | --- |
| 1 | อะฮาร์ดเดย์สไนท์ | A Hard Day's Night | 6 ธ.ค. 43 |
| 2 | เทค 1 | Take 1 | 18 ก.พ. 47 |
| 3 | ไทป์ 2 | タイプ２ | 13 ก.ค. 48 |
| 4 | วี3~เซชุงคัฟเวอร์~ | V3～青春カバー～ | 28 มิ.ย. 49 |
| 5 | "ชารัมคิว ~ มอร์นิงมุซุเมะ" ~สึงกุ 15 เยียร์สอินเอนเตอร์เทนเมนต์คอมเมโมเรชันอัลบัม~ | 「シャ乱Q～モーニング娘。」～つんく♂芸能生活15周年記念アルバム～/"Sharan Q ~ Morning Musume" ~Tsunku 15 Years in Entertainment Commemoration Album~ | 26 ก.ย. 50 |
| 6 | สึงกุเบสต์เวิร์กคอลเลคชัน | 「つんく♂ベスト作品集」/Tsunku Best Work Collection | 5 ธ.ค. 50 |
ผลงาน > เพลงซิงเกิล

| ลำดับ | ชื่อเพลง | ชื่อภาษาญี่ปุ่น/อังกฤษ | วันที่วางจำหน่าย/เปิดตัว |
| --- | --- | --- | --- |
| 1 | เลิฟว์ ~ไดกิอัตเตะ~ | LOVE～抱き合って～ | 28 เม.ย. 42 |
| 2 | ทัชมี | Touch Me | 3 พ.ย. 42 |
| 3 | ซุกโงอิเนะ! | すっごいね! | 27 ก.พ. 45 |
งานประพันธ์เพลง

ส่วนมากผลงานการประพันธ์ของสึงกุที่ปรากฏชัดที่สุดก็คือผลงานของมอร์นิงมูซูเมะ รวมไปถึงวงไอดอลในอดีตและในปัจจุบันของเฮลโล! โปรเจกต์อีกด้วย
ดูเพิ่ม

ชารัม คิว
เฮลโล! โปรเจกต์
มอร์นิงมุซุเมะ
แหล่งข้อมูลอื่น

อัพ-ฟร็อนท์-เวิร์คสดอทเจพี เก็บถาวร 2007-02-24 ที่ เวย์แบ็กแมชชีน ข้อมูลส่วนบุคคลของสึงกุ (ภาษาญี่ปุ่น)
สึงกุดอตเน็ต เว็บไซต์อย่างเป็นทางการของสึงกุ (ภาษาญี่ปุ่น)
หลอดเลือดแดงตับร่วม

| หลอดเลือดแดงคอมมอนเฮปาติก (common hepatic artery) |
| --- | --- |
แขนงของหลอดเลือดแดงใหญ่ซิลิแอค และกระเพาะอาหาร (หลอดเลือดแดงตับอยู่ทางด้านบนซ้าย)
รายละเอียด
จาก: หลอดเลือดแดงใหญ่ซิลิแอค
แขนง: หลอดเลือดแดงพรอเพอร์เฮปาติก หลอดเลือดแดงกระเพาะอาหารขวา หลอดเลือดแดงแกสโตรดูโอดีนัล
ตัวระบุ
ภาษาละติน: arteria hepatica communis
MeSH: D006499
TA98: A12.2.12.015
TA2: 4214
FMA: 14771
อภิธานศัพท์กายวิภาคศาสตร์ [แก้ไขบนวิกิสนเทศ]
ในทางกายวิภาคศาสตร์ หลอดเลือดแดงคอมมอนเฮปาติก (common hepatic artery) เป็นหลอดเลือดสั้นๆ ที่ให้เลือดที่มีออกซิเจนสูงไปยังตับ, กระเพาะอาหารส่วนไพลอรัส (pylorus), ลำไส้เล็กส่วนต้น (duodenum) และตับอ่อน
หลอดเลือดนี้เป็นแขนงมาจากหลอดเลือดแดงใหญ่ซิลิแอค (celiac artery) ให้แขนงต่างๆ ดังนี้
| --- | --- |
แขนง: รายละเอียด 
หลอดเลือดแดงพรอเพอร์เฮปาติก  (hepatic artery proper): เลี้ยงถุงน้ำดีโดยผ่านทางหลอดเลือดแดงถุงน้ำดี (cystic artery) และตับโดยผ่านทางหลอดเลือดแดงตับซ้ายและขวา (left and right hepatic arteries)  
หลอดเลือดแดงกระเพาะอาหารขวา (right gastric artery): เลี้ยงกระเพาะอาหารโดยเชื่อมกับหลอดเลือดแดงกระเพาะอาหารซ้าย 
หลอดเลือดแดงแกสโตรดูโอดีนัล (gastroduodenal artery): ให้แขนงไปยังหลอดเลือดแดงแกสโตรโอเมนทัลขวา (right gastro-omental artery) และหลอดเลือดแดงซุพีเรียร์แพนครีเอติโคดูโอดีนัล (superior pancreaticoduodenal artery)
ภาพอื่นๆ

หลอดเลือดแดงใหญ่ซิลิแอคและแขนงของมัน ในภาพกระเพาะอาหารถูกยกขึ้นและเยื่อบุช่องท้อง (peritoneum) ถูกตัดออก
หลอดเลือดดำพอร์ทัล (portal vein) และสาขาของมัน
เส้นประสาทซิมพาเทติกส่วนท้อง และร่างแหประสาทซิลิแอคและร่างแหประสาทไฮโพแกสตริก (celiac and hypogastric plexuses)
ภาพตัดขวางของส่วนบนของช่องท้อง เยื่อบุช่องท้อง (peritoneum) ถูกเอาออก
ดูเพิ่ม

หลอดเลือดแดงตับ
แหล่งข้อมูลอื่น

Diagram at missouristate.edu เก็บถาวร 2006-03-19 ที่ เวย์แบ็กแมชชีน
Common+hepatic+artery จากเว็บไซต์  eMedicine Dictionary
http://ect.downstate.edu/courseware/haonline/labs/l38/030204.htm เก็บถาวร 2007-08-30 ที่ เวย์แบ็กแมชชีน
http://mywebpages.comcast.net/wnor/celiactrunk.htm เก็บถาวร 2008-01-18 ที่ เวย์แบ็กแมชชีน
หม่อมเจ้าพิมพ์รำไพ โสณกุล

| หม่อมเจ้าพิมพ์รำไพ โสณกุล |
| --- | --- |
หม่อมเจ้า ชั้น 5

ประสูติ: 18 มกราคม พ.ศ. 2441
สิ้นชีพิตักษัย: 22 กุมภาพันธ์ พ.ศ. 2510 (69 ปี)
สวามี: หม่อมเจ้าทองต่อ ทองแถม (2464–2476) หม่อมเจ้ารัชฎาภิเศก โสณกุล (2476–2492)
พระบุตร: หม่อมราชวงศ์นภาจรี ทองแถม หม่อมราชวงศ์ปรียา โสณกุล
ราชวงศ์: จักรี
พระบิดา: พระเจ้าบรมวงศ์เธอ กรมหลวงราชบุรีดิเรกฤทธิ์
พระมารดา: หม่อมอ่อน รพีพัฒน์ ณ อยุธยา
หม่อมเจ้าพิมพ์รำไพ โสณกุล (ราชสกุลเดิม รพีพัฒน์; 18 มกราคม พ.ศ. 2441 – 22 กุมภาพันธ์ พ.ศ. 2510) เป็นพระธิดาในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา
พระประวัติ

หม่อมเจ้าพิมพ์รำไพเป็นพระธิดาในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา มีโสทรขนิษฐาและโสทรอนุชา 10 องค์ และมีขนิษฐาต่างพระมารดา 2 องค์
เสกสมรส

หม่อมเจ้าพิมพ์รำไพเสกสมรสกับหม่อมเจ้าทองต่อ ทองแถม พระโอรสในพระเจ้าบรมวงศ์เธอ กรมหลวงสรรพสาตรศุภกิจ เมื่อปี พ.ศ. 2464 และทรงหย่าในเวลาต่อมา มีธิดาคนเดียว คือหม่อมราชวงศ์นภาจรี (สมรสกับเด็ดดวง บุนนาคและสมใจ สิริสิงห) มีบุตร-ธิดา คือ นภดล บุนนาค, ดัชนี วิไลวัลย์, สุทธาจรี ปาลกะวงศ์ ณ อยุธยา, นภาจร สิริสิงห และนันทินี โท
ต่อมาเสกสมรสกับหม่อมเจ้ารัชฎาภิเศก โสณกุล พระโอรสในพระเจ้าบรมวงศ์เธอ กรมขุนพิทยลาภพฤฒิธาดา เมื่อปี พ.ศ. 2476 มีธิดาคนเดียว คือหม่อมราชวงศ์ปรียา โสณกุล
หม่อมเจ้าพิมพ์รำไพ โสณกุล สิ้นชีพิตักษัยเมื่อวันที่ 22 กุมภาพันธ์ พ.ศ. 2510 สิริชันษา 69 ปี
เสกสมรส > เครื่องราชอิสริยาภรณ์

พ.ศ. ไม่ปรากฎ –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
พ.ศ. 2463 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
สะพานหยางผู่

| สะพานหยางผู่ |
| --- | --- |
杨浦大桥
สะพานหยางผู่

ข้อมูลทั่วไป
ประเภท: สะพานขึง
เมือง: เซี่ยงไฮ้
ประเทศ:  จีน
พิกัด:  31°15′25″N 121°32′29″E﻿ / ﻿31.25694°N 121.54139°E﻿ / 31.25694; 121.54139
เริ่มสร้าง: พ.ศ. 2536
สะพานหยางผู่ (จีนตัวย่อ: 杨浦大桥; จีนตัวเต็ม: 楊浦大橋; พินอิน: Yángpǔ Dàqiáo) เป็นสะพานขึงสร้างข้ามแม่น้ำหวงผู่ ตั้งอยู่ที่เมืองเซี่ยงไฮ้ ประเทศจีน มีความยาวทั้งสิ้น 8,354 เมตร ช่วงยาวระหว่างตอม่อ 602 เมตร เคยเป็นสะพานขึงที่ยาวที่สุดในโลก ระหว่างปี พ.ศ. 2536 - พ.ศ. 2538 เป็นส่วนหนึ่งของถนนวงแหวนสายในซึ่งสร้างเชื่อมระหว่างเขตหยางผู่ กับเขตเมืองใหม่ผู่ตง ก่อสร้างแล้วเสร็จเมื่อเดือนกันยายน พ.ศ. 2536 และเปิดให้บริการในเดือนตุลาคมปีเดียวกัน
แหล่งข้อมูลอื่น

สะพานหยางผู่ ที่ฐานข้อมูลโครงสร้าง (Structurae)
Marilyn Shea, เซี่ยงไฮ้, สะพานหยางผู่ เก็บถาวร 2009-04-03 ที่ เวย์แบ็กแมชชีน
อะโฮะเงะ

อะโฮะเงะ (ญี่ปุ่น: あほげ, アホ毛; โรมาจิ: Ahoge) หรือ ผมยื่น หมายถึงผมที่มีลักษณะเป็นกระจุกยื่นออกมาจากศีรษะของตัวละครในการ์ตูนญี่ปุ่น คาดว่ามีการเริ่มใช้อะโฮะเงะมาตั้งแต่ พ.ศ. 2496 โดย โอะซุมะ เท็นซุกะ ปัจจุบันอะโฮะเงะพบได้แพร่หลายในการ์ตูนญี่ปุ่นเรื่องต่าง ๆ
สตาร์☆ทวิงเกิ้ล พรีเคียว

| --- | --- |
สตาร์☆ทวิงเกิ้ล พรีเคียว
ชื่อภาษาอังกฤษ: Star☆Twinkle Precure
แนว: สาวน้อยเวทมนตร์, คอมเมดี้, แอคชั่น
อนิเมะ
กำกับโดย: Miyamoto Hiroaki
สตูดิโอ:  Toei Animation
สตาร์☆ทวิงเกิ้ล พรีเคียว (Star☆Twinkle Precure) เป็นอนิเมะในซีรีส์ของพริตตี้เคียว ลำดับที่ 16 ผลิตโดย Toei Animation
เนื้อเรื่อง

วันหนึ่งอาณาจักรโฮชิโซระ (星空界, Hoshizora-kai) ซึ่งเป็นที่อยู่ของเจ้าหญิงทั้ง 12 ราศีที่คอยรักษาสมดุลของอวกาศนั้นถูกนอตเทรเดอร์ (Notraider) รุกรานและพระราชวังของเจ้าหญิงทั้ง 12 องค์ถูกทำลาย เจ้าหญิงต่างรวมพลังสุดท้ายที่มีในการส่งฟูวะ (Fuwa) ไปตามหาพริตตี้เคียวเพื่อที่จะฟื้นฟูอาณาจักรอีกครั้ง หลังจากใช้พลังจนหมดเจ้าหญิงก็กระจายกันอยู่ในดาวแต่ละดวงในอวกาศในรูปของสตาร์คัลเลอร์เพน (Star Color Pen)
เพื่อที่จะตามเจ้าหญิงทั้ง 12 องค์กลับมาและฟื้นฟูอาณาจักรที่ถูกความมืดกลืนกิน ลาล่า (Lala) พรุนซ์ (Prunce) และฟูวะก็ได้เดินทางมายังเมืองมิโฮชิ (観星町, Mihoshi-chō) และในเมืองนี้เองที่ทั้ง 3 คนได้เจอกับโฮชินะ ฮิคารุ (Hoshina Hikaru) ที่บังเอิญเจอสตาร์คัลเลอร์เพนเข้าและได้แปลงร่างเป็นพริตตี้เคียวที่ชื่อว่าเคียวสตาร์ (Cure Star)
ตัวละครหลัก

เคียวสตาร์ (Cure Star) / โฮชินะ ฮิคารุ (Hoshina Hikaru)
"ดวงดาวพราวแสงบนท้องฟ้า เคียวสตาร์!"
สีประจำตัว : "สีชมพู" (   )
"ท่าไม้ตาย"
"Precure Star Punch!"
"Taurus Star Punch!"
"Aries Star Punch!"
"Pisces Star Punch!"
"Precure Southern Cross Shot!"
"Precure Star Twinkle Imagination!"
เคียวมิลกี้ (Cure Milky) / ฮาโกโรโมะ ลาล่า (Hagoromo Lala)
"ทางช้างเผือกที่แผ่ขยายไปทั่วสวรรค์ เคียวมิลกี้!"
สีประจำตัว : "สีเขียว" (   )
"ท่าไม้ตาย"
"Precure Milky Shock!"
"Leo Milky Shock"
"Gemini Milky Shock!"
"Cancer Milky Shock!"
"Precure Southern Cross Shot!"
"Precure Star Twinkle Imagination!"
เคียวโซเล่ (Cure Soleil) / อามามิยะ เอเลน่า (Amamiya Elena)
"เปลวไฟที่กำลังเผาไหม้ความว่างเปล่า เคียวโซเล่!"
สีประจำตัว : "สีเหลือง" (   ), "สีส้ม" (   )
"ท่าไม้ตาย"
"Precure Soleil Shoot!"
"Libra Soleil Shoot!"
"Scorpio Soleil Shoot!"
"Virgo Soleil Shoot!"
"Precure Southern Cross Shot!"
"Precure Star Twinkle Imagination!"
เคียวเซเลเน่ (Cure Selene) / คางุยะ มาโดกะ (Kaguya Madoka)
"ดวงจันทร์ที่ส่องแสงบนท้องฟ้ายามค่ำคืน เคียวเซเลเน่!"
สีประจำตัว : "สีม่วง" (   )
"ท่าไม้ตาย"
"Precure Selene Arrow!"
"Capricorn Selene Arrow!"
"Sagittarius Selene Arrow!"
"Aquarius Selene Arrow!"
"Precure Southern Cross Shot!"
"Precure Star Twinkle Imagination!"
เคียวคอสโม่ (Cure Cosmo) / มาโอะ (Mao) / บลูแคท (Blue Cat) / ยูนิ (Yuni)
"สเปกตรัมสีรุ้งที่ส่องแสงข้ามกาแล็คซี่ เคียวคอสโม่!"
สีประจำตัว : "สีน้ำเงิน" (   ), "สีรุ้ง" (         )
"ท่าไม้ตาย"
"Precure Cosmo Shining!"
"Precure Rainbow Splash!"
"Precure Star Twinkle Imagination!"
ตัวละครหลัก > ผู้ช่วยของพรีเคียว

ฟูวะ (Fuwa)
พรุนซ์ (Prunce)
ตัวละครหลัก > ตัวละครอื่นๆ

โฮชินะ ฮารุคิจิ (Hoshina Harukichi)
คุณปู่ของฮิคารุ
โฮชินะ โยโกะ (Hoshina Youko)
คุณย่าของฮิคารุ
โฮชินะ โยอิจิ (Hoshina Youichi)
คุณพ่อของฮิคารุ
โฮชินะ เทรุมิ (Hoshina Terumi)
คุณแม่ของฮิคารุ
โตโต้ (Toto)
คุณพ่อของลาล่า
กาก้า (Kaka)
คุณแม่ของลาล่า
โลโล่ (Lolo)
น้องชายของลาล่า
คาร์ลอส (Carlos)
คุณพ่อของเอเลน่า
อามามิยะ คาเอเดะ (Amamiya Kaede)
คุณแม่ของเอเลน่า
อามามิยะ โทมะ (Amamiya Touma)
น้องชายคนโตของเอเลน่า
อามามิยะ เรย์นะ (Amamiya Reina)
น้องสาวคนโตของเอเลน่า
อามามิยะ ทาคุโตะ (Amamiya Takuto)
น้องชายฝาแฝดของเอเลน่า
อามามิยะ อิคุโตะ (Amamiya Ikuto)
น้องชายฝาแฝดของเอเลน่า
อามามิยะ แอนนา (Amamiya Anna)
น้องสาวคนเล็กของเอเลน่า
คางุยะ ฟุยุกิ (Kaguya Fuyuki)
คุณพ่อของมาโดกะ
คางุยะ มิสึกะ (Kaguya Mitsuka)
คุณแม่ของมาโดกะ
อุปกรณ์ของพรีเคียว

สตาร์คัลเลอร์เพนแดนท์ (Star Color Pendant)
สตาร์คัลเลอร์เพน (Star Color Pen)
ทวิงเกิ้ลบุ๊ค (Twinkle Book)
ทวิงเกิ้ลสติ๊ก (Twinkle Stick)
เรนโบว์เพอร์ฟูม (Rainbow Perfume)
นอตเทรเดอร์

ดาร์คเนสท์ (Darknest)
การุโอก้า (Garuouga)
กัปปาร์ด (Kappard)
เทนโจ (Tenjo)
ไอวาน (Aiwarn)
บาเคะเนียน (Bakenyan)
นอตเทรย์ (Nottorei)
เพลงประกอบ

เพลงเปิด
"Sparkle☆Star☆Twinkle Precure"
ขับร้องโดย : "Kitagawa Rie"
เพลงปิด
"PaPePiPu☆Romantic"
ขับร้องโดย : "Yoshitake Chihaya"
"WINkle! Precure Miracle Universe☆"
ขับร้องโดย : "Kitagawa Rie"
"Please Tell Me...! Twinkle☆"
ขับร้องโดย : "Yoshitake Chihaya"
"Twinkle Stars"
ขับร้องโดย : "Cure Star (CV. Naruse Eimi), Cure Milky (CV. Kohara Konomi), Cure Soleil (CV. Yasuno Kiyono), Cure Selene (CV. Komatsu Mikako), Cure Cosmo (CV. Uesaka Sumire)"
แหล่งข้อมูลอื่น

เว็บไซต์ทางการ at Toei Animation (ญี่ปุ่น)
สตาร์☆ทวิงเกิ้ล พรีเคียว (อนิเมะ) ที่เครือข่ายข่าวอนิเมะ
| ด ค กพริตตี้เคียว |
| --- | --- |
โดย อิซุมิ โทะโดะ และ โทเอแอนิเมชัน
ซีรีส์ทางโทรทัศน์: มหัศจรรย์สาวน้อย พริตตี้เคียว และ มหัศจรรย์สาวน้อย พริตตี้เคียว Max Heart • มหัศจรรย์สาวน้อยพริตตี้เคียว สแปลช☆สตาร์ • Yes! พรีเคียว 5 และ Yes! พรีเคียว 5 Go Go! • เฟรชพรีเคียว! • ฮาร์ตแคชพรีเคียว! • สวีตพรีเคียว♪ • สไมล์พรีเคียว! • โดกิโดกิ! พรีเคียว • แฮปปิเนสชาร์จ พรีเคียว! • Go! พรินเซส พรีเคียว • มาโฮสึไค พรีเคียว! • คิระคิระ พรีเคียว อะลาโหมด • ฮักโตะ! พรีเคียว • สตาร์☆ทวิงเกิ้ล พรีเคียว • ฮีลลิงกู๊ด♡พรีเคียว • โทรพิคัลรูจ พรีเคียว • เดลิเชียสปาร์ตี้ พรีเคียว • ฮิโรงารุสกาย! พรีเคียว
ซีรีส์ภาพยนตร์จอเงิน: พรีเคียว ออลล์สตาร์ส เดอะมูฟวี่ • พรีเคียว ดรีมสตาร์ส เดอะมูฟวี่ • พรีเคียว ซูเปอร์สตาร์ส เดอะมูฟวี่
อะยะซัน เซอร์วิส

อะยะซัน เซอร์วิส สาขาเอกมัย กรุงเทพมหานคร (ถ่ายเมื่อ 17 ม.ค. 2565)
| --- | --- |
ประเภท: บริการทางด้านโฆษณา ออกแบบกราฟฟิคดีไซน์
อุตสาหกรรม: Cleaning Industry
ก่อตั้ง: พ.ศ. 2555 (8 ปี)
สำนักงานใหญ่: 26/2 ซอยสุขุมวิท 61 แขวงคลองตันเหนือ เขตวัฒนา กรุงเทพมหานคร
บุคลากรหลัก: โคทาโร่ อิเสะ
ทุนจดทะเบียน: 2,000,000 บาท
สถานะ: ยังดำเนินกิจการอยู่
เว็บไซต์: https://ayasan-service.com/
อะยะซัน เซอร์วิส เป็นบริษัทให้บริการแม่บ้านสัญชาติญี่ปุ่น เริ่มจากกิจการแม่บ้าน ต่อมาได้เริ่มให้บริการพี่เลี้ยงเด็ก คนดูแลผู้สูงอายุ พนักงานขับรถ ดูแลสัตว์เลี้ยง ซ่อมแอร์ และพ่นยาฆ่าเชื้อโรคตามบ้านและสำนักงาน และอื่น ๆ
จากข้อมูลของเว็บไซต์แอนเกิล เก็บถาวร 2022-01-21 ที่ เวย์แบ็กแมชชีน เมื่อวันที่ 23 สิงหาคม 2562 ระบุว่าประเทศไทยถือเป็นตลาดหลักของบริษัท โดยกลุ่มเป้าหมายแบ่งเป็นคนไทย 50% คนยุโรปและอเมริกา 40% และคนญี่ปุ่น 10%
ประวัติ

อะยะซัน เซอร์วิส ก่อตั้งขึ้นเมื่อวันที่ 28 ธันวาคม พ.ศ. 2555 โดยนายโคทาโร่ อิเสะ หลังจบการศึกษาจากมหาวิทยาลัยลาสเวกัส สาขาการจัดการโรงแรม ได้เข้าทำงานเป็นผู้รับผิดชอบด้านการพัฒนาธุรกิจใหม่ที่ดิสนีย์และแมริออท กรุ๊ป หลังจากนั้น ได้มีโอกาสได้เดินทางมาทำงานที่ประเทศไทย แล้วรู้สึกอยากสร้างบริการแม่บ้าน พี่เลี้ยงเด็ก และคนขับรถ ที่มีบุคลากรดี ๆ จึงเป็นต้นกำเนิดของบริษัทในที่สุด  โดยมีเป้าหมายเป็นบริษัทจัดหางานทำความสะอาดทุกแขนงที่ได้รับความนิยมสูงสุดของประเทศ โดยเริ่มจากประเทศไทย และค่อย ๆ ขยายไปทั่วโลก
มีสาขาแรก (สำนักงานใหญ่) ตั้งอยู่ที่เซ็นทรัลเวิลด์ และมีอีก 3 สาขาย่อย ในจังหวัดนนทบุรี 1 สาขา และในย่านเอกมัยของกรุงเทพมหานคร 2 สาขา และยังมีสาขาในต่างประเทศอีก 3 สาขา คือ ลาว เวียดนาม และอินโดนีเซีย
จากบทความของบางกอกโพสต์ หนังสือพิมพ์ภาษาอังกฤษอันดับหนึ่งของไทย ได้เผยว่า ปัจจุบันอะยะซัน เซอร์วิส มีแม่บ้านและพี่เลี้ยงเด็กในสังกัดกว่า 6,000 คน  และให้บริการลูกค้ามากกว่า 40,000 คน ในพื้นที่กรุงเทพมหานครและปริมณฑล ทั้งแบบส่วนบุคคล ร้านอาหาร และบริษัทชื่อดังทั้งของไทยและต่างชาติมากมาย อาทิ แคนนอน เฟ็ดเอ็กส์ เดนท์สุ บางกอกโพสต์ เป็นต้น และมีบริการให้เลือกทั้งแบบรายเดือน รายวัน และรายชั่วโมง ภายใต้มาตรฐานความสะอาดของประเทศญี่ปุ่น ในราคาที่สมเหตุสมผล
นอกจากนี้ อะยะซัน เซอร์วิส ยังเป็นผู้บุกเบิกบริการเรียกแม่บ้านออนไลน์ผ่านแอปพลิเคชันในไทย ภายใต้สโลแกน "เรียกแม่บ้านภายในคลิกเดียว" อีกด้วย  และเป็นหนึ่งแอปพลิเคชันที่ถูกพูดถึงมากที่สุดบนสื่อไทย เก็บถาวร 2022-01-22 ที่ เวย์แบ็กแมชชีนและญี่ปุ่น, นอริช อย่างต่อเนื่องนับตั้งแต่เปิดให้บริการ
อัมพวา

อัมพวา อาจหมายถึง
ตำบลอัมพวา อำเภออัมพวา จังหวัดสมุทรสงคราม
วัดอัมพวันเจติยาราม หรือ วัดอัมพวา
ตลาดน้ำอัมพวา จังหวัดสมุทรสงคราม
ซอยวัดอัมพวา ถนนอิสรภาพ กรุงเทพมหานคร
วัดอัมพวา แขวงบ้านช่างหล่อ เขตบางกอกน้อย กรุงเทพมหานคร
อัมพวา (ผลไม้) พืชที่มีชื่อวิทยาศาสตร์ว่า Cynometra cauliflora
หอรำลึกซุน ยัตเซ็น (กวางโจว)

| --- | --- |
中山纪念堂

th
พิกัด: 23°08′06″N 113°15′54″E﻿ / ﻿23.134978°N 113.265004°E﻿ / 23.134978; 113.265004
ที่ตั้ง: กวางโจว, มณฑลกวางตุ้ง, ประเทศจีน
ประเภท: อนุสรณ์สถาน
วัสดุ: เหล็กและคอนกรีต
ความสูง: 49 m (161 ft)
เริ่มก่อสร้าง: ค.ศ. 1929
สร้างเสร็จ: ตุลาคม ค.ศ. 1931
อุทิศแด่: ดร.ซุน ยัตเซ็น
หอรำลึกซุน ยัตเซ็น หรือ หอรำลึกจงซานเป็นอาคารทรงแปดเหลี่ยมในเมืองกว่างโจว เมืองหลวงของมณฑลกวางตุ้ง
หอรำลึกได้รับการออกแบบโดยลู่ ยันจื่อ และถูกสร้างขึ้นด้วยเงินที่ระดมทุนโดยคนจีนทั้งในและต่างประเทศเพื่อรำลึกถึงคุณงามความดีของดร.ซุน ยัตเซ็น งานก่อสร้างเริ่มขึ้นในปี ค.ศ. 1929 และเสร็จสมบูรณ์ในปี ค.ศ. 1931 ห้องโถงเป็นโครงสร้างแปดเหลี่ยมขนาดใหญ่ที่มีความยาว 71 เมตรโดยไม่มีเสาหลัก หอรำลึกตั้งด้วยเวทีขนาดใหญ่และบรรจุคนได้ 3,240 คน
ประวัติ

หอรำลึกในอดีตนั้นเคยเป็นที่ตั้งที่มีชื่อว่า ทำเนียบประธานาธิบดีกวางตุ้ง เมื่อครั้งที่ดร.ซุน ยัตเซ็นทำกับสู้รบเพื่อรวบรวมประเทศจีนในยุคขุนศึก
มาถึงปี ค.ศ. 1931 ทำเนียบประธานาธิบดีได้ถูกเปลี่ยนเป็นหอรำลึกซุน ยัตเซ็นสร้างขึ้นเพือรำลึกถึง ดร.ซุนยัดเซ็น ถือว่าเป็นบิดาของคนจีนยุคใหม่ ดร.ซุน ยัดเซ็น เป็นผู้ก่อตั้งพรรคก๊กมินตั๋ง และเป็นประธานาธิบดีคนแรกของจีน เป็นแกนนำคนสำคัญในการโค่นล้มราชวงศ์ชิง เป็นผู้ที่มีพระคุณกับชาวจีนอย่างใหญ่หลวงเพราะเป็นผู้ที่ปลดปล่อยชาวจีนให้รอดพ้นจากสังคมเดิมที่ล้าหลัง และระบบกษัตริย์ราชวงศ์ชิง
หอรำลึกซุน ยัตเซ็น ได้รับการบูรณะอีกครั้งในปี ค.ศ. 1972 สร้างเพื่อระลึกวันเกิดร้อยปีของ ดร.ซุน ยัตเซ็น สัญลักษณ์ของหอที่ระลึกแห่งนี้คือรูปปั้นเหมือนของตัวท่าน ที่ตั้งอยู่ทางด้านหน้าของพิพิธภัณฑ์ และแผ่นป้ายที่เขียนว่า "เทียนเซี้ยะเหวยกง” ซึ่งท่านก็เป็นผู้เขียนด้วยตัวของท่านเอง โครงสร้างภายนอกเลียนแบบวังจีน หลังคาปูด้วยกระเบื้องสีเหลือง ภายในหอมีห้องประชุมใหญ่ ห้องสมุด ดร.ซุน ยัตเซ็น ห้องภาพ และห้องบรรยาย ในห้องโถงใหญ่มีรูปปั้น ดร.ซุน ยัตเซ็น ที่ทำจากทองแดงแท้ สูง 5.8 เมตร ฐานสูง 3.1 เมตร ภายในอนุสรณ์สถานนั้นเป็นหอประชุมขนาดใหญ่รูปทรงแปดเหลี่ยม ที่ได้รับการยกย่องว่าเป็นสถาปัตยกรรมชิ้นเยี่ยม เพราะสร้างขึ้นโดยไม่มีเสากลางห้องที่จะบดบังสายตาของผู้ที่เข้ามาเยี่ยมชม
การเดินทาง

สามารถเข้าถึงหอรำลึกซุน ยัตเซ็นได้จากรถไฟใต้ดินกว่างโจวโดยใช้เส้นทางสถานีหอรำลึกซุน ยัตเซ็น
ดูเพิ่ม

อนุสรณ์สถานแห่งชาติ ซุน ยัตเซ็น ที่เมืองหนานจิง
หอรำลึกซุน ยัตเซ็นที่เมืองไทเป
หอรำลึกซุน ยัตเซ็น (หนานหยาง) ที่ประเทศสิงค์โปร์
บรรณานุกรม

Beck, Sanderson (2007), Republican China in Turmoil 1912–1926.
Pakula, Hannah (2009), The Last Empress: Madame Chiang Kai-shek and the Birth of Modern China, New York: Simon & Schuster.
ในช่วงสาธารณรัฐจีน ป้ายประกาศจิ่วกวงเตียลู่ จะเห็นได้ว่าหอรำลึกซุน ยัตเซ็นเป็นสถานที่สำคัญในกวางโจวในเวลานั้น
สนามหญ้าหน้าหอรำลึก
ธนบัตรที่ออกโดยธนาคารมณฑลกวางตุ้งในปี ค.ศ. 1949 แสดงรูปของหอรำลึกซุน ยัตเซ็น ในช่วงสาธารณรัฐจีนสมัยปกครองแผ่นดินใหญ่
องค์หญิงกำมะลอ

| องค์หญิงกำมะลอ |
| --- | --- |
ประเภท: Costume drama, historical fiction, romance
พัฒนาโดย: Ouyang Changlin  P'ing Hsint'ao (Season 3)
เขียนโดย: Chiung Yao
กำกับโดย: Sun Shupei (Seasons 1 & 2)  Li Ping (Season 3)  Ding Yingguo (Season 3)
แสดงนำ: เจ้า เวย หลิน ซินหรู ซู โหย่วเผิง Zhou Jie
ผู้ประพันธ์ดนตรีแก่นเรื่อง: Chiung Yao
ประเทศแหล่งกำเนิด:  จีน  ไต้หวัน
ภาษาต้นฉบับ: ภาษาจีน
จำนวนฤดูกาล: 3
จำนวนตอน: 112
การผลิต
ผู้อำนวยการผลิต: Wei Wenbin
ผู้อำนวยการสร้าง: Liu Xiangqun (Season 3)  He Xiuqiong (Season 3)
สถานที่ถ่ายทำ: Prince Gong Mansion, Xicheng District, Beijing (Season 1)
ความยาวตอน: 40 minutes
บริษัทผู้ผลิต: Hunan Broadcasting System
ออกอากาศ
เครือข่าย: Hunan Satellite Television China Television
ออกอากาศ: 1998 – 2003
องค์หญิงกำมะลอ (จีน: 還珠格格 พินอิน: Huán zhū gégé -หวนจูเก๋อเก๋อ, อังกฤษ: Princess Pearl หรือ Princess Returning Pearl หรือเรียกโดยย่อว่า "HZGG" ซึ่งมาจากการการย่อของการสะกดพินอิน) เป็นละครชุดของไต้หวัน ในภาคหนึ่ง และ ภาคสอง นำแสดงโดย จ้าว เวย์, หลิน ซินหรู, ซู โหย่วเผิง (蘇有朋) และ โจว เจี๋ย (周杰) และภาคสองมีนักแสดงอีกคนคือ Wang Yan (王艳) และสำหรับภาคสามมีการเปลี่ยนตัวนำแสดงหลักเป็น  หวง อี้ (黃奕), หม่าอีลี่ (馬伊琍) และ  กู่จวีจี (古巨基) แต่สำหรับ โจวเจี๋ยและWang Yan  นั้นไม่เปลี่ยน โดยเริ่มฉายภาคแรกในปี พ.ศ. 2541 ภาคสองฉายในปี 2542 และภาคสามฉายในปี 2546 องค์หญิงกำมะลอ เป็นที่นิยมมากในจีนแผ่นดินใหญ่ ฮ่องกง และไทย รวมถึงในไต้หวันเอง
เนื้อหาของภาพยนตร์ชุดนี้มาจากนวนิยายของผู้แต่งนวนิยายหญิงชาวไต้หวัน ฉงเหยา (瓊瑤) โดยผู้แต่งได้แรงบันดาลใจจากการแต่งเรื่องนี้จากพระธิดาบุญธรรมของจักรพรรดิเฉียนหลง (乾隆) สมัยราชวงศ์ชิง และดัดแปลงมาเป็นองค์หญิงหวนจู
ในประเทศไทย องค์หญิงกำมะลอ เคยออกอากาศทางช่อง 3 ครั้งแรกเมื่อปี พ.ศ. 2542 ทุกวันจันทร์-ศุกร์ เวลา 16.25 น. และได้นำกลับมาออกอากาศซ้ำ และออกอากาศจนถึงภาคสาม และออกอากาศทางช่อง 9 ภาคแรก เมื่อปี พ.ศ. 2566 ทุกวันเสาร์-อาทิตย์ เวลา 17.00-18.00 น. เริ่มวันที่ 25 มีนาคม-พ.ศ. 2566
องค์หญิงกำมะลอได้กลับมาสร้างใหม่อีกครั้งในปี 2011